**Θουκυδίδου Ἱστορία: Βιβλίο 3, κεφάλαιο 81 (1-3)**

**Οι Πελοποννήσιοι αποπλέουν μέσω Λευκάδας**

|  |  |
| --- | --- |
| [1]Οἱ μὲν οὖν Πελοποννήσιοι  τῆς νυκτὸς εὐθὺς  κατὰ τάχος ἐκομίζοντο ἐπ᾽ οἴκου  παρὰ τὴν γῆν·  καὶ ὑπερενεγκόντες τὰς ναῦς  τὸν Λευκαδίων ἰσθμὸν,  ὅπως μὴ περιπλέοντες ὀφθῶσιν,  ἀποκομίζονται.  [2] Κερκυραῖοι δὲ  αἰσθόμενοι  τάς τε Ἀττικὰς ναῦς προσπλεούσας  τάς τε τῶν πολεμίων οἰχομένας,  λαβόντες τούς τε Μεσσηνίους  πρότερον ἔξω ὄντας  ἐς τὴν πόλιν ἤγαγον,  καὶ τὰς ναῦς ἃς ἐπλήρωσαν κελεύσαντες  περιπλεῦσαι ἐς τὸν Ὑλλαϊκὸν λιμένα,  ἐν ὅσῳ περιεκομίζοντο,  τῶν ἐχθρῶν εἴ τινα λάβοιεν,  ἀπέκτεινον·  καὶ ἐκβιβάζοντες ἐκ τῶν νεῶν  ὅσους ἔπεισαν  ἐσβῆναι  ἀπεχρῶντο,  ἐς τὸ ῞Ηραιόν τε ἐλθόντες  τῶν ἱκετῶν ὡς πεντήκοντα ἄνδρας ἔπεισαν  δίκην ὑποσχεῖν  καὶ κατέγνωσαν πάντων θάνατον.  [3] Οἱ δὲ πολλοὶ τῶν ἱκετῶν,  ὅσοι οὐκ ἐπείσθησαν,  ὡς ἑώρων τὰ γιγνόμενα,  διέφθειρον αὐτοῦ ἐν τῷ ἱερῷ ἀλλήλους,  καὶ ἐκ τῶν δένδρων τινὲς ἀπήγχοντο,  οἱ δ᾽ ὡς ἕκαστοι ἐδύναντο ἀνηλοῦντο. | Οι Πελοποννήσιοι λοιπόν  αμέσως, τη νύχτα,  ταξίδευαν γρήγορα προς την πατρίδα τους  *[πλέοντας]* κοντά στη στεριά·  κι αφού μετέφεραν τα πλοία  πάνω από τον ισθμό της Λευκάδας,  Αποτέλεσμα εικόνας για ξενοφώνγια να μη γίνουν ορατοί πλέοντας γύρω γύρω,  απομακρύνονται.  Οι Κερκυραίοι εξάλλου,  όταν κατάλαβαν  πως και τα αθηναϊκά πλοία πλησίαζαν  και τα εχθρικά είχαν φύγει,  αφού πήραν τους Μεσσηνίους,  οι οποίοι πρωτύτερα βρίσκονταν έξω,  τους οδήγησαν στην πόλη  και αφού διέταξαν τα πλοία που επάνδρωσαν  να πλεύσουν γύρω γύρω *[κατευθυνόμενα]* στο Υλλαϊκό λιμάνι,  ενόσω αυτά περιφέρονταν,  αν έπιαναν κάποιον απ’ τους αντιπάλους τους *[ολιγαρχικούς]*  τον σκότωναν·  και αποβιβάζοντας απ’ τα πλοία  όσους είχαν πείσει  **Βαρβαρότητα και**  **ακρότητες των δημοκρατικών**  να επιβιβαστούν,  τους σκότωναν·  ακόμα, αφού πήγαν στο Ηραίο  έπεισαν πενήντα περίπου ικέτες  να περάσουν από δίκη  και τους καταδίκασαν όλους σε θάνατο.  Οι περισσότεροι ωστόσο απ’ τους ικέτες,  όσοι δεν πείστηκαν,  επειδή έβλεπαν αυτά που γίνονταν,  σκότωναν ο ένας τον άλλον εκεί μέσα στο ιερό,  μερικοί μάλιστα απαγχονίζονταν απ’ τα δέντρα  ενώ άλλοι τερμάτιζαν τη ζωή τους όπως ο καθένας μπορούσε. |

**Ἐρωτήσεις**

**1.** Γιατί ο **Αλκίδας** δεν περίμενε την άφιξη του Αθηναϊκού στόλου κι **απέφυγε τη ναυμαχία**;

**2.** **Πότε** και **πώς** έφυγε ο Αλκίδας από την Κέρκυρα και ποια **πορεία** ακολούθησε;

**3.** **Πώς κρίνετε** την απόφαση του Αλκίδα;

**4.** Με τη νέα κατάσταση **πώς αντιδρούν οι δημοκρατικοί**; Τι δείχνει η στάση τους;

**5.** Γιατί οι δημοκρατικοί μετέφεραν τα τριάντα πλοία τους στο **Ὑλλαϊκό** λιμάνι; Πώς **κρίνετε** την ενέργειά τους;

**6.** Πώς **συμπεριφέρθηκαν** οι δημοκρατικοί στους ολιγαρχικούς και πώς **χαρακτηρίζονται** από τη στάση τους;

7. Τι απέγιναν οι **ικέτες** που κατέφυγαν στο **Ηραίο**; Σχολιάστε το.

**7.** Χρονικές ἀντικαταστάσεις: **ἐκομίζοντο, ἤγαγον, λεβόντες, κελεύσαντες, ἐπείσθησαν, ἑώρων.**

**8.** Να γράψετε **ομόρριζα** των λέξεων: **ὑπερενεγκόντες, αἰσθόμενοι, λαβόντες, ἐπλήρωσαν, ἐσβῆναι.**